Sinaosa kula menika lahir lan nglampahi lare wonten ing tlatah mBanyumas, nanging ing bab gagrak mainstream sanes umumipun mboten wonten raos fanatisme ingkang ngewatesi kekareman. Senajana ing wiwitan alit namung saged nampi gagrak lokal mBanyumas, nanging awit saking imbas informasi ing wekdal rumiyin ingkang ngangseg lan ngicali bentanganing papan lan wekdal, sedaya gagrak ringgit saged dipun rahabi.
